als_Latn dik_Latn sna_Latn
Sot fillon Panairi i 18-të i Librit i cili do të zgjasë deri me 12 qershor. Panairi do të hapet në ora 18:00 dhe mbahet në ambientet e Pallatit të Rinisë, organizuar nga Shoqata e Botuesve të Kosovës, ndërsa do të jetë i hapur për vizitorë çdo ditë, nga ora 9 deri 20.
Numri i titujve të rinj në panair do të jetë rreth 1 200, ndërsa numri i titujve të viteve të fundit, rreth 4 500.
Në Panair do të ketë shumë aktivitet, të cilat përkojnë me përvjetorë të mëdhenj të personaliteteve letrare shqiptare dhe botërore:
Të gjitha këto personalitete do të kujtohen në kuadër të përurimeve, debateve dhe aktiviteteve të tjera në ditët e panairit.
Panairi do të ketë edhe mysafirët e nderit, shkrimtarë të shquar shqiptarë dhe të huaj, ndërsa pritet të marrin pjesë rreth 100 botues nga Kosova, Shqipëria, Maqedonia dhe Diaspora.
Me 9 qershor do të ndahen trofetë e Panairit, sipas vlerësimit të jurisë speciale në Prozë, Poezi, Kritikë/studime letrare/eseistikë/publicistikë, Përkthim letrar, Projektin kapital si dhe shpallet Shkrimtari i vitit (letërsi shqipe), Shkrimtari i vitit (letërsi e huaj), Stenda më e vizituar.
Panairin pritet ta vizitojnë rreth 38.000 vizitorë: studentë, nxënës të shkollave të mesme dhe fillore të Kosovës, qytetarë dhe personalitete të shquara nga jeta akademike, letrare, politike e intelektuale e Kosovës.
als_Latn als_Latn als_Latn als_Latn als_Latn als_Latn als_Latn